424.32 REGOLAMENT IDWAR ĦTIĠIET MINIMI TA’ SAĦĦA U SIGURTA GĦALL-ĦARSIEN TAL-ĦADDIEMA MINN RISKJI LI JIRRIŻULTAW MILL-ESPOŻIZZJONI GĦAR-RADJAZZJONI OTTIKA ARTIFI~JALI FUQ IL-POST TAX-XOGĦOL L-AVVIŻ LEGALI 250 tal-2010. L-AVVIŻ LEGALI 250 tal-2010. 1. Titolu, skopu applikabilità. (1) It-titolu ta’ dawn ir-regolamenti hu Regolament idwar Ħtiġiet Minimi ta’ Saħħa u Sigurtà għall-Ħarsien tal-Ħaddiema minn Riskji li jirriżultaw mill-Espożizzjoni għar-Radjazzjoni Ottika Artifiċjali fuq il-Post tax-Xogħol. (2) L-iskop ta’ dawn ir-regolamenti hu li jistabbilixxi r-rekwiżiti minimi għall-ħarsien tal-ħaddiema minn riskji għas-saħħa u s-sigurtà tagħhom li jinqalgħu jew li jistgħu jinqalgħu minn espożizzjoni għal radjazzjoni ottika artifiċjali waqt ix-xogħol tagħhom. Dawn ir-regolamenti jirreferu għar-riskju għas-saħħa u s-sigurtà tal-ħaddiema minħabba l-effetti ħżiena kaġunati minn espożizzjoni għal radjazzjoni ottika artifiċjali għall-għajnejn u l-ġilda. Dawn ir-regolamenti jdaħħlu fis-seħħ id-Direttiva 2006/25/KE tal-Parlament Ewropew u tal-Kunsill. (3) Dawn ir-regolamenti għandhom japplikaw għalkollox għall-ħaddiema kollha mingħajr preġudizzju għal dispożizzjonijiet aktar stretti u, jew speċifiċi li jinsabu f’xi liġi oħra jew regolament ieħor dwar il-ħarsien tal-ħaddiema mir-riskji relatati ma’ espożizzjoni għal radjazzjoni ottika artifiċjali. Tifsir. 2. F’dawn ir-regolamenti, kemm-il darba r-rabta tal-kliem ma titlobx mod ieħor: "l-Att " tfisser l-Att dwar l-Awtorità għas-Saħħa u s-Sigurtà fuq il-Post tax-Xogħol; Kap. 424. Kap. 424. " l-Awtorità " tfisser l-Awtorità għas-Saħħa u s-Sigurtà fuq il-Post tax-Xogħol kif stabbilit permezz tal-artikolu 8 tal-Att; "espożizzjoni radjanti (H) " tfisser l-integral tal-ħin tal-irradjanza, espress f’joules għal kull metru kwadru (Jm); "irradjanza (E) jew densità ta’ potenza " tfisser il-qawwa ta’ radjazzjoni inċidentali għal kull unità ta’ area fuq superfiċi espressa f’watts kull metru kwadru (Wm); "laser (amplifikazzjoni tad-dawl bl-emissjoni stimulata ta’ radjazzjoni)" tfisser kull apparat li jista’ jintuża sabiex jipproduċi jew jamplifika radjazzjoni elettromanjetika fil-medda ta’ wavelength tar-radjazzjoni ottika prinċipalment permezz tal-proċess ta’ emissjoni stimulata kontrollata; " livell " tfisser il-kombinazzjoni ta’ irradjanza, espożizzjoni radjanti u radjanza li għaliha jkun espost ħaddiem; " il-Ministru " tfisser il-Ministru responsabbli mis-saħħa u s-sigurtà fuq il-post tax-xogħol; "radjanza (L)" tfisser il-flus s radjanti jew il-potenza għal kull unità ta’ angolu solidu kull unità ta’ area, espressa f’watts kull metru kwadru kull steradjan (Wmsr); "radjazzjoni laser" tfisser radjazzjoni ottika minn laser; "radjazzjoni non-koerenti " tfisser kwalunkwe radjazzjoni ottika li mhijiex radjazzjoni laser; "radjazzjoni ottika " tfisser kull radjazzjoni elettromanjetika fil-medda ta’ wavelengthbejn 100 nm u 1mm. L-ispettru ta’ radjazzjoni ottika huwa maqsum f’radjazzjoni ultravjola, radjazzjoni viżibbli u radjazzjoni infra-ħamra: (i) radjazzjoni ultravjola: radjazzjoni ottika fil-medda ta’ wavelengthbejn 100 nm u 400 nm. Ir-reġjunultravjola hu ma qsum f’UVA (315-400 nm), UVB(280-315 nm) u UVC (100-280 nm); (ii) radjazzjoni viżibbli: radjazzjoni ottika fil-medda ta’ wavelengthbejn 380 nm u 780 nm; (iii) radjazzjoni infra-ħamra: radjazzjoni ottika fil-medda ta’ wavelengthbejn 780 nm u 1mm. Ir-reġjun infra-aħmar huwa maqsum f’IRA (780-1400 nm), IRB(1400-3000 nm) u IRC(3000 nm-1mm); "valuri ta’ limiti ta’ espożizzjoni " tfisser il-limiti fuq l-espożizzjoni għal radjazzjoni ottika li huma bbażati direttament fuq effetti stabbiliti fuq is-saħħa kif ukoll fuq konsiderazzjonijiet bijoloġiċi. Il-konformità ma’ dawn il-limiti tiżgura li l-ħaddiema esposti għal sorsi ta’ radjazzjoni ottika jkunu mħarsa kontra l-effetti kollha magħrufa li huma ħżiena għas-saħħa. 3. (1) Il-valuri ta’ limiti ta’ espożizzjoni fuq il-post tax-xogħol għal radjazzjoni non-koerenti, ħlief għal dikemessa minn sorsi naturali ta’ radjazzjoni ottika, huma kif stabbiliti fl-Iskeda I. (2) Il-valuri ta’ limiti ta’ espożizzjoni fuq il-post tax-xogħol għal radjazzjoni laser huma kif stabbiliti fl-Iskeda II. 4. Determinazzjoni tal-espożizzjoni u l-valutazzjoni tar-riskji. (1) Min iħaddem għandu jevalwa u, jekk ikun meħtieġ, ikejjel u, jew jikkalkula l-livelli ta’ espożizzjoni għal radjazzjoni ottika li għaliha hemm it-tendenza li jiġu esposti l-ħaddiema sabiex ikunu jistgħu jiġu identifikati l-miżuri meħtieġa sabiex titnaqqas l-espożizzjoni għal-limiti applikabbli u jiddaħħlu fis-seħħ. Il-metodoloġija applikata fl-evalwazzjoni, fil-kejlu, jew fil-kalkoli għandha tirrispetta standards tal-Kummissjoni Elettroteknika Internazzjonali (IEC) fir-rigward tar-radjazzjoni laser u r-rakkomandazzjonijiet tal-Kummissjoni Internazzjonali fuq id-Dwal (CIE) u l-Kumitat Ewropew għall-Istandardizzazzjoni (CEN) fir-rigward tar-radjazzjoni non-koerenti. F’sitwazzjonijiet ta’ espożizzjoni li mhumiex koperti bi standards bħal dawn u b’rakkomandazzjonijiet, u sa meta jsiru disponibbli standards u rakkomandazzjonijiet adegwati fl-UE, l-evalwazzjoni, il-kejlu, jew il-kalkoli għandhom jitwettqu bl-użu tal-linji gwida xjentifikament fondati nazzjonali jew internazzjonali li jkunu disponibbli. Fiż-żewġ sitwazzjonijiet ta’ espożizzjoni, l-evalwazzjoni tista’ tqis data provduta mill-manifatturi tat-tagħmir meta dintaqa’ taħt Direttivi Komunitarji pertinenti. (2) L-evalwazzjoni, il-kejlu, jew il-kalkoli msemmija fis-sub regolament (1) għandhom jiġu ppjanati u mwettqa minn persuni kompetenti f’intervalli xierqa billi jitqiesu b’mod partikolari r-regolament 9 li jikkonċerna servizzi u miżuri protettivi u preventivi kif ukoll ir-regolament 13 dwar il-konsultazzjoni mal-ħaddiema u l-parteċipazzjoni tagħhom tar-Regolamenti dwar id-Dispożizzjonijiet Ġenerali għas-Saħħa u s-Sigurtà tal-Ħaddiema fuq il-Post tax-Xogħol. Id-data miksuba mill-evalwazzjoni, inkluż dik miksuba mill-kejlu, jew il-kalkolu tal-livell ta’ espożizzjoni msemmi fis-sub regolament (1) għandha tintrefa’ f’forma adattata sabiex tkun tista’ tiġi kkonsultata fi stadju ulterjuri. (3) Min iħaddem għandu joqgħod attent partikolarment, meta jkun qed jagħmel evalwazzjoni tar-riskju, għal dan li ġej: (a) il-livell, medda ta’ wavelengt hu t-tul ta’ espożizzjoni għal sorsi artifiċjali ta’ radjazzjoni ottika; (b) il-valuri ta’ limiti ta’ espożizzjoni msemmija fir-regolament 3; (ċ) kull effett li jikkonċerna s-saħħa u s-sigurtà ta’ ħaddiema li jappartjenu għal gruppi partikolarment sensittivi għar-riskju; (d) kull effett possibbli fuq is-saħħa u s-sigurtà ta’ ħaddiema li jirriżultaw minn interazzjonijiet bejn radjazzjoni ottika u sustanzi kimiċi fotosensibilizzanti fuq il-post tax-xogħol; (e) kull effett indirett bħal telf temporanju tal-vista, splużjoni jew nar; (f) l-eżistenza ta’ tagħmir alternattiv proġettat sabiex jitnaqqsu l-livelli ta’ espożizzjoni għal radjazzjoni ottika artifiċjali; (g) informazzjoni adegwata miksuba minn sorveljanza tas-saħħa, inkluża informazzjoni pubblikata, sa fejn dan ikun possibbli; (h) sorsi multipli ta’ espożizzjoni għal radjazzjoni ottika artifiċjali; (i) klassifikazzjoni applikata għal laser kif definit skond l-istandard pertinenti tal-IEC u, fir-rigward ta’ kull sors artifiċjali li jista’ jikkaġuna ħsara simili għal dik ta’ laser ta’ klassi 3B jew 4, kull klassifikazzjoni simili; (j) informazzjoni provduta mill-manifatturi ta’ sorsi ta’ radjazzjoni ottika u ta’ tagħmir assoċjat skond id-Direttivi Komunitarji rilevanti. (4) S.L.424.18 Min iħaddem għandu jkollu evalwazzjoni tar-riskju skond ir-regolament 10 tar-Regolamenti dwar id-Dispożizzjonijiet Ġenerali għas-Saħħa u s-Sigurtà fuq il-Post tax-Xogħol, u għandu jidentifika liema miżuri għandhom jittieħdu skond ir-regolamenti 5 u 6 ta’ dawn ir-regolamenti. L-evalwazzjoni tar-riskju għandha tiġi reġistrata fuq mezz adattat, u tista’ tinkludi ġustifikazzjoni minn min iħaddem li x-xorta u d-daqs tar-riskji marbuta mar-radjazzjoni ottika ma jirrikjedux stima dettaljata ulterjuri tar-riskju. L-evalwazzjoni tar-riskju għandha tiġi aġġornata regolarment, partikolarment jekk ikun hemm bidliet sinifikanti li bihom tista’ tiġi skaduta, jew meta r-riżultati tas-sorveljanza tas-saħħa juru li dan ikun meħtieġ. (5) Mezz jitqies li jkun adattat, kif jitlob is-subregolament preċedenti, jekk jagħti lok biex id-dokumentazzjoni u l-informazzjoni li fih jinħażnu b’tali mod li jkunu aċċessibbli mal-ewwel f’każ li ssir referenza għalihom fil-ġejjieni u jekk jissodisfa l-kondizzjonijiet li ġejjin: (a) kull korrezzjoni jew emenda oħra, kif ukoll il-kontenut tad-dokumentazzjoni qabel ma ssir dik il-korrezzjoni jew emenda, ikunu jistgħu jiġu aċċertati faċilment; u (b) id-dokumentazzjoni ma tkunx tista’ tiġi manipulata jew mibdula b’xi mod ieħor. 5. Tnaqqis ta’ riskji li jirriżultaw minn espożizzjoni għal radjazzjoni ottika artifiċjali. (1) Min iħaddem għandu jieħu miżuri biex jelimina jew inaqqas kemm jista’ jkun ir-riskji li jiġu mill-espożizzjoni għal radjazzjoni ottika artifiċjali, billi jitqies il-progress tekniku u d-disponibbiltà ta’ miżuri li jikkontrollaw ir-riskju f’ras il-għajn. (2) Meta l-evalwazzjoni tar-riskju mwettqa skond ir-regolament 4(1) għal ħaddiema esposti għal sorsi artifiċjali ta’ radjazzjoni ottika tindika xi possibbiltà li l-valuri ta’ limiti ta’ espożizzjoni jistgħu jinqabżu, miniħaddem għandu jfassal u jimplimenta pjan ta’ azzjoni li jinkludi miżuri tekniċi u, jew organizzattivi maħsuba biex jipprevjenu l-espożizzjoni li teċċedi l-valuri ta’ limitu, li jqisu b’mod partikolari: (a) metodi oħra ta’ xogħol li jnaqqsu r-riskju mir-radjazzjoni ottika; (b) l-għa/la ta’ tagħmir b’inqas emissjoni ta’ radjazzjoni ottika waqt li jitqies ix-xogħol li għandu jsir; (ċ) miżuri tekniċi li jnaqqsu l-emissjoni tar-radjazzjoni ottika inkluż, fejn jinħtieġ, l-użu ta’ interlocks, ilqugħ protettiv jew mekkaniżmi simili ta’ protezzjoni tas-saħħa; (d) programmi ta’ manutenzjoni adatti għat-tagħmir tax-xogħol, għal postijiet tax-xogħol u sistemi ta’ stazzjonijiet tax-xogħol; (e) l-iddisinjar u t-qassim tal-postijiet u stazzjonijiet tax-xogħol; (f) il-limitazzjoni tat-tul u l-livell ta’ espożizzjoni; (g) id-disponibbiltà ta’ tagħmir adatt ta’ protezzjoni personali; (h) l-istruzzjonijiet tal-manifattur tat-tagħmir meta dan ikun kopert bid-Direttivi Komunitarji rilevanti. (3) Abbażi tal-evalwazzjoni tar-riskju mwettqa skond ir-regolament 4, il-postijiet tax-xogħol fejn il-ħaddiema jistgħu jiġu esposti għal livelli ta’ radjazzjoni ottika minn sorsi artifiċjali li jaqbżu l-valuri ta’ limiti ta’ espożizzjoni għandhom ikunu indikati b’sinjali adattati skond ir-Regolamenti dwar it-Twaħħil ta’ Sinjali tas-Saħħa u, jew tas-Sigurtà fuq il-Post tax-Xogħol. L-oqsma konċernati għandhom jiġu identifikati, u l-aċċess għalihom jiġi limitat fejn dan ikun teknikament possibbli u fejn ikun hemm riskju li l-limiti tal-valur ta’ espożizzjoni jistgħu jinqabżu. (4) Il-ħaddiema m’għandhomx ikunu esposti iktar mill-valuri ta’ limitu ta’ espożizzjoni. F’kull każ, jekk, minkejja li miniħaddem jieħu miżuri biex jikkonforma ma’ dawn ir-regolamenti fir-rigward ta’ sorsi artifiċjali ta’ radjazzjoni ottika, il-valuri ta’ limiti ta’ espożizzjoni xorta jinqabżu, miniħaddem għandu jieħu azzjoni minnufih sabiex inaqqas l-espożizzjoni għal taħt il-valuri ta’ limiti ta’ espożizzjoni. Miniħaddem għandu jidentifika r-raġunijiet li għalihom il-valuri ta’ limiti ta’ espożizzjoni jkunu nqabżu, u għandu jadatta skond il-każ il-miżuri ta’ protezzjoni u prevenzjoni sabiex jevita li dawn jerġgħu jinqabżu. Min iħaddem għandu jadat ta l-miżuri msemmija f’dan ir-regolament għall-ħtiġiet ta’ ħaddiema li jappartjenu għal gruppi partikolarment sensittivi għar-riskju. 6. (1) Mingħajr preġudizzju għad-dispożizzjonijiet tar-regolamenti 12 u 14 tar-Regolamenti dwar id-Dispożizzjonijiet Ġenerali għas-Saħħa u s-Sigurtà fuq il-Post tax-Xogħol, min iħaddem għandu jiżgura li l-ħaddiema li huma esposti għal riskji minn radjazzjoni ottika artifiċjali fuq il-post tax-xogħol u, jew ir-rappreżentanti tagħhom, jingħataw kull informazzjoni u taħriġ meħtieġ marbuta mar-riżultat tal-evalwazzjoni tar-riskju previst fir-regolament 4 ta’ dawn ir-regolamenti, li jikkonċernaw b’mod partikolari: (a) il-miżuri meħuda sabiex jiġu implimentati dawn ir-regolamenti; (b) il-valuri ta’ limiti ta’ espożizzjoni u r-riskji potenzjali assoċjati; (ċ) ir-riżultati tal-evalwazzjoni, il-kejlu, jew il-kalkoli tal-livelli ta’ espożizzjoni għal radjazzjoni ottika artifiċjali mwettqa skond ir-regolament 4 flimkien ma’ spjegazzjoni tas-sinifikat tagħhom u r-riskji potenzjali; (d) kif jiġu identifikati effetti ħżiena għas-saħħa minn espożizzjoni u kif għandhom jiġu rappurtati; (e) iċ-ċirkostanzi li fihom il-ħaddiema jkollhom dritt ta’ sorveljanza tas-saħħa; (f) prattiċi tax-xogħol mingħajr periklu sabiex jiġu minimizzat i r-riskji mill-espożizzjoni; (g) użu tajjeb ta’ tagħmir adattat ta’ protezzjoni personali. 7. Konsultazzjoni u parteċipazzjoni tal-ħaddiema. L.S.424.18 Il-konsultazzjoni u l-parteċipazzjoni tal-ħaddiema u, jew tar-rappreżentanti tagħhom dwar il-materji koperti b’dawn ir-regolamenti u l-iskedi marbuta magħhom, inkluża l-evalwazzjoni, il-kejlu, jew il-kalkoli tal-livelli ta’ espożizzjoni għal radjazzjoni ottika artifiċjali li jġarrbu fuq il-post tax-xogħol, għandhom isiru skond ir-Regolamenti dwar id-Dispożizzjonijiet Ġenerali dwar is-Saħħa u s-Sigurtà fuq il-Post tax-Xogħol. 8. Sorveljanza tas-saħħa. (1) Bil-għan li jiġi prevenut u individwat fil-ħin kull effett ħażin fuq is-saħħa, kif ukoll biex issir prevenzjoni ta’ kull riskju għas-saħħa fit-tul u kull riskju ta’ mardkroniku, li jirriżulta minn espożizzjoni għal radjazzjoni ottika, miniħaddem għandu jagħmel arranġamenti biex issir sorveljanza adatta ta s-saħħa tal-ħaddiema li huma esposti għal radjazzjoni ottika artifiċjali u dik id-dokumentazzjoni medika għandha titqiegħed għad-dispożizzjoni tal-Awtorità. (2) Min iħaddem għandu jiżgura li ssir sorveljanza tas-saħħa minn tabib jew persuna oħra li l-Awtoritajiet tas-Saħħa jqisu li hi kompetenti biex twettaq sorveljanza tas-saħħa skond dan ir-regolament. (3) Min iħaddem għandu jiżgura li, għal kull ħaddiem sottopost għal sorveljanza tas-saħħa skond ir-regolament 8(1), issir u tinżamm aġġornata dokumentazzjoni medika individwali. (4) (a) Id-dokumentazzjoni medika għandu jkun fiha sommarju tar-riżultati tas-sorveljanza mwettqa, u għandha tinżamm f’forma adatta b’mod li tkun tista’ tiġi konsultata b’mod kunfidenzjali aktar tard. (b) Għandhom jiġu provduti kopji tad-dokumentazzjoni xierqa lill-Awtorità meta dawn jiġu mitluba; il-ħaddiema individwali għandhom, fuq talba tagħhom, ikollhom aċċess għad-dokumentazzjoni personali tagħhom stess.(ċ) Min iħaddem għandu jieħu miżuri xierqa biex jiżgura li t-tabib jew il-persuna kompetenti kif imsemmija fis-sub regolament (2)ikollha aċċess għar-riżultati tal-evalwazzjoni tar-riskju msemmija fir-regolament 4 f’każ li dawk ir-riżultati jkunu rilevanti għas-sorveljanza tas-saħħa. (5) F’kull każ, fejn tiġi individwata espożizzjoni li hi aktar mil-limiti ta’ valur, min iħaddem għandu jipprovdi eżami mediku lil kull impjegat konċernat. Dan l-eżami mediku għandu jsir ukoll fejn, b’riżultat tas-sorveljanza tas-saħħa, jinstab li ħaddiem għandu marda identifikabbli jew inkella jkunibati minn effett ħażin għas-saħħa lit-tabib jew persuna kompetenti jqisu li kien ikkaġunat minn espożizzjoni għal radjazzjoni ottika artifiċjali fuq il-post tax-xogħol. Fiż-żewġ każijiet, fejn jinqabżu l-valuri ta’ limitu jew jiġu identifikati effetti ħżiena għas-saħħa, inkluż mard: (a) il-ħaddiem għandu jiġi mgħarraf mit-tabib jew persuna oħra adegwatament kompetenti bir-riżultat li jirrigwarda lil u personalment, u għandu, b’mod partikolari, jingħata kull informazzjoni u parir li jikkonċernaw kull sorveljanza tas-saħħa li għaliha għandu jissottometti ruħu wara t-tmiem tal-espożizzjoni; (b) miniħaddem għandu jiġi infurmat b’kull fatt sinifikattiv li jinstab bis-sorveljanza tas-saħħa, billi titqies il-kunfidenzjalità medika kollha; (ċ) min iħaddem għandu: (i) jirrevedi l-evalwazzjoni tar-riskju mwettqa skond ir-regolament 4, (ii) jirrevedi l-miżuri maħsuba biex jeliminaw jew inaqqsu r-riskji skond ir-regolament 5, (iii) jqis il-parir tal-persuna kompetenti jew tal-Awtorità fl-implimentazzjoni ta’ kull miżura meħtieġa biex jiġi eliminat jew jitnaqqas ir-riskju skond ir-regolament 5, u (iv) jagħmel arranġamenti biex titkompla s-sorveljanza tas-saħħa u jipprovdi għal reviżjoni tal-istat ta’ saħħa ta’ kull ħaddiem ieħor li jkun ġie espost bl-istess mod. F’każijiet bħal dawn, it-tabib jew il-persuna kompetenti jew l-Awtorità jistgħu jipproponu li l-persuni esposti jiġu sottoposti għal eżami mediku adegwat. 9. F’kull proċedura kontra ksur ta’ xi wieħed minn dawn ir-regolamenti minħabba f’nuqqas ta’ konformità ma’ xi dover jew ħtieġa li ħaġa ssir, jew li ħaġa ssir sa fejn hu raġonevolment prattiku, l-akkużat ikun iridiġibprova, skond il-każ, li ma kienx prattiku jew raġonevolment prattiku li jsir aktar milli fil-fatt sar biex jiġi sodisfatt id-dover jew il-ħtieġa, jew li ma kienx hemm mezz prattiku aħjar minn dak li fil-fat t in tuża’ biex jissodisfa d-dover jew il-ħtie[a. 10. (1) Kull ksur ta’ kull dispożizzjoni ta’ dawn ir-regolamenti minn xi persuna għandu jitqies bħala reat. (2) Kull persunali b’mod konxju jew bi traskuraġni tindaħal fit-twettiq ta’ dover jew obbligu minn xi persuna taħt dawn ir-regolamenti tkun ħatja ta’ reat.